  Майя Бывальцева Удмуртиысь «Бурановские бабушки» коллектив Донецкын карлэн нуналаз кырӟалоз. Кар администрациысь лулчеберетъя управленилэн кивалтӥсез Алёна Элиосидзе вылэ чӧлскыса, 9-тӥ гудырикошконэ со сярысь ивортэ Донецкысь иворъёсъя агентство. «Карлэсь нуналзэ пусъён концертэ, со 28-тӥ гудырикошконэ Щербаков нимо паркын ортчоз, «Бурановские бабушки» тодмо коллектив пыриськоз, со Бакуын «Евровидение-2012» вожвылъяськонын кыкетӥ инты басьтӥз», — вера Алёна Элиосидзелэсь кылъёссэ агентство. Донецкысь иворъёсъя агентство верамъя, со нуналэ ик карысь валтӥсь сцена вылэ Россиысь мукет крезьгурасьёс но потозы: Юлия Андреева, «Архипелаг» но «Русский размер» группаос, Рада Рай, «НА-НА» но «Лесоповал» группаослэн азьвыл ёзчиоссы Валерий Юрин но Руслан Казанцев. Тегъёс: Лулчеберет Бурановскиебабушки Удмуртия Россия удмуртъёс  